《李伯时作渊明归去来图王性之刻于琢玉坊病僧祖可见而赋诗》
宋代·释祖可

坐上柴桑墟落烟，眼中百里旧山川。候门稚子似无恙，三径巾车人绝怜。

尚友当须今逸少，丹青宁复老龙眠。流传匪独遗怡玩，端使懦夫怀凛然。

作者简介：释祖可，字正平，俗名苏序，丹阳（今属江苏）人。庠弟。少以病癞，人目为癞可。自为僧，居庐山之下。工诗，诗入江西诗派（《江西诗社宗派图录》）。有《东溪集》，已佚。《京口耆旧传》卷四、《嘉定镇江志》卷二○、《至顺镇江志》卷一九有传。今录诗二十八首。